陳法拉

陳法拉，美籍華裔，鄉下喺浙江，喺四川成都出世，香港演員同埋歌手，曾經係無綫電視旗下經理人合約女藝員及星煥國際有限公司旗下合約歌手。

陳法拉讀過勝利西路小學及同埋鹽道街中學，14歲時同屋企人移民到美國亞特蘭大，並且以全校頭十名成績喺高中畢業，喺2001年入讀美國艾文理大學，主修市場行銷同埋國際商務，並且因為學習成績優異，獲得獎學金。2005年5月喺艾文理大學Goizueta商學院獲得工商管理學士學位。

大學期間，佢曾經參選2002年全美亞裔小姐、2003年全美華埠小姐、2004年紐約華裔小姐，因此可以代表紐約去香港參加2005年1月29號嘅國際華裔小姐競選，並且攞到亞軍，隨即簽約電視廣播有限公司開始喺演藝圈發展。

初嚟香港，首先喺TVB8主持國語節目，一年之後開始拍電視劇，主演多套電視劇同電影。喺2010年攞到第29屆香港電影金像獎提名最佳新演員。2011年憑巾幗梟雄之義海豪情攞到第16屆亞洲電視大獎最佳女配角。

法拉城 - 陳法拉官方網站

香港女演員
香港主持人
香港女歌手
前無綫電視女藝員
四川人
美籍華人
法拉